62023CJ0165_INF
Απόφαση του Δικαστηρίου (έκτο τμήμα) της 14ης Νοεμβρίου 2024 –Επιτροπή κατά Βουλγαρίας (Χωροκατακτητικά ξένα είδη)
(Υπόθεση C‑165/23) (
1
)
«Παράβαση κράτους μέλους – Περιβάλλον – Πρόληψη και διαχείριση της εισαγωγής και εξάπλωσης χωροκατακτητικών ξένων ειδών – Κανονισμός (ΕE) 1143/2014 – Άρθρο 14, παράγραφοι 1 και 2 – Υποχρέωση θέσης σε εφαρμογή ενός συστήματος επιτήρησης των χωροκατακτητικών ξένων ειδών ενωσιακού ενδιαφέροντος – Άρθρο 13, παράγραφοι 2 και 5 – Υποχρεώσεις θέσπισης και εφαρμογής είτε ενός σχεδίου δράσης είτε σειράς σχεδίων δράσης, καθώς και διαβίβασης του ή των εν λόγω σχεδίων δράσης στην Ευρωπαϊκή Επιτροπή χωρίς καθυστέρηση»
1.
Περιβάλλον – Πρόληψη και διαχείριση της εισαγωγής και εξάπλωσης χωροκατακτητικών ξένων ειδών – Κανονισμός 1143/2014 – Υποχρεώσεις των κρατών μελών – Θέσπιση και εφαρμογή σχεδίων δράσης για τις διαδρομές των χωροκατακτητικών ξένων ειδών ενωσιακού ενδιαφέροντος – Σχέδια δράσης για τις διαδρομές προτεραιότητας σχετικά με την εισαγωγή και εξάπλωση των ειδών αυτών – Διαβίβαση των εν λόγω σχεδίων στην Επιτροπή – Δεν υφίστανται – Παράβαση
(Κανονισμός 1143/2014 του Ευρωπαϊκού Κοινοβουλίου και του Συμβουλίου, άρθρο 13 §§ 2 και 5)
(βλ. σκέψεις 23, 25-28, 55, 1η περίπτωση)
2.
Περιβάλλον – Πρόληψη και διαχείριση της εισαγωγής και εξάπλωσης χωροκατακτητικών ξένων ειδών – Κανονισμός 1143/2014 – Υποχρεώσεις των κρατών μελών – Θέσπιση, ή ενσωμάτωση σε υφιστάμενο σύστημα, ενός συστήματος για την παρακολούθηση των χωροκατακτητικών ξένων ειδών ενωσιακού ενδιαφέροντος – Δεν υφίσταται – Παράβαση
(Κανονισμός 1143/2014 του Ευρωπαϊκού Κοινοβουλίου και του Συμβουλίου, άρθρο 14)
(βλ. σκέψεις 50, 52-55, 2η περίπτωση)
Διατακτικό
Το Δικαστήριο αποφασίζει:
1)
Η Δημοκρατία της Βουλγαρίας, παραλείποντας να θεσπίσει και να εφαρμόσει είτε ένα σχέδιο δράσης είτε σειρά σχεδίων δράσης και να διαβιβάσει χωρίς καθυστέρηση το ή τα εν λόγω σχέδια δράσης στην Ευρωπαϊκή Επιτροπή, παρέβη τις υποχρεώσεις που υπέχει από το άρθρο 13, παράγραφοι 2 και 5, του κανονισμού (ΕΕ) 1143/2014 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2014, για την πρόληψη και διαχείριση της εισαγωγής και εξάπλωσης χωροκατακτητικών ξένων ειδών.
2)
Η Δημοκρατία της Βουλγαρίας, παραλείποντας να θέσει σε εφαρμογή, ή να εντάξει στο ήδη υπάρχον σύστημά της, σύστημα επιτήρησης των χωροκατακτητικών ξένων ειδών ενωσιακού ενδιαφέροντος το οποίο να περιλαμβάνει όλες τις πληροφορίες του άρθρου 14, παράγραφος 2, του κανονισμού 1143/2014, παρέβη τις υποχρεώσεις που υπέχει από το άρθρο 14, παράγραφοι 1 και 2, του κανονισμού αυτού.
3)
Καταδικάζει τη Δημοκρατία της Βουλγαρίας στα δικαστικά έξοδα.
(
1
)	EE C 173, της 15.5.2023.